## Sanitat destina 82,5 milions d’euros per a ampliar i garantir la cobertura assistencial este estiu

*** La planificació prevista compta amb 3 milions d’euros més respecte a l’any anterior i 10,2 milions d’euros més que en 2023, última previsió del Botànic
* La Conselleria preveu obrir 6 consultoris auxiliars de platja més que en l’estiu anterior per la qual cosa en total en seran 25; d’estos 7 són de la província de Castelló, 12 de la de València i 6 de la d’Alacant
* A més, s’ha previst reforçar altres 74 centres d’atenció sanitària que estan oberts durant tot l’any, 8 més que en l’estiu passat**

La Conselleria de Sanitat ha previst un pressupost de 82,5 milions d’euros per a cobrir l’assistència sanitària durant l’època estival amb l’obertura de 25 consultoris auxiliars de platja i el reforç de 74 centres d’atenció sanitària.

El conseller de Sanitat, Marciano Gómez, ha realçat l’esforç realitza, ja que suposa un increment de tres milions d’euros respecte al passat any i més de 10 milions d’euros en relació a l’última planificació del Botànic.

“La qual cosa demostra la voluntat del Consell no solament d’atendre els ciutadans de la nostra pròpia comunitat i que els sanitaris complisquen amb el seu dret legítim a les vacacions, sinó també per a assistir totes les persones que ens visiten durant esta època de l’any”, ha destacat.

El pressupost previst preveu, d’una banda, les contractacions addicionals que es pretenen fer per a reforçar els centres d’Atenció Primària i consultoris de les zones de major afluència turística, sempre que hi haja personal disponible.

D’altra banda, també es preveuen els contractes de substitució per a cobrir el personal sanitari que es trobe de descans estival. En este sentit, el període ordinari de vacacions s’estén entre els mesos de juliol i setembre, els dos inclusivament, i s’ampliarà en circumstàncies especials i en zones de difícil cobertura.

El pla preveu, en principi i sempre condicionat a la disponibilitat de personal, més de 8.600 contractacions a més dels mòduls de reforç.

**Obertures de centres auxiliars d’estiu i reforços**

Amb l’objectiu de millorar l’assistència sanitària en les zones turístiques de més afluència, la Conselleria de Sanitat ha planificat l’obertura de 25 consultoris auxiliars d’estiu, 6 més que l’any passat; així com, accions de reforç mitjançant l’increment de personal en 74 centres d’atenció sanitària (centres de salut, centres sanitaris integrats o consultoris), que estan oberts durant tot l’any, és a dir, 8 més que el passat estiu.

D’esta manera, es pretenen reforçar, en la mesura que siga possible, els recursos assistencials en les zones de més afluència de població, segons les necessitats assistencials detectades pels diferents departaments de salut.

Així, en la província de Castelló està previst obrir un total de 7 consultoris auxiliars de platja. Estos són: Benicàssim Atlanta, Benicàssim-Vila-real, Oropesa-La Concha, Oropesa-La Marina, Almassora La Torre, Torreblanca-Torrenostra i Platja de Nules.

Així mateix, es preveu reforçar l’atenció en els centres sanitaris d’Alcossebre, Peníscola, Benicarló, Vinaròs, Atzeneta, Albocàsser, l’Alcora, Almassora, Almassora Barranquet, Benlloc, Borriol, Grau de Castelló, Vall d’Alba, Vilafranca, Torreblanca, Grau de Borriana, Moncofa, Nules, i Montanejos.

A València, durant l’estiu obriran 12 consultoris auxiliars. En concret el del Puig Platja, Puçol Platja, Sueca-Palmeretes, Sueca-Mareny de Barraquetes, Cullera El Faro, Daimús Platja de Gandia, Miramar Platja, Bellreguard Platja, Piles, Xeraco, Oliva Platja i Tavernes de la Valldigna Platja.

A més, es preveu reforçar els centres sanitaris del Puig, Puçol, Platja de la Pobla de Farnals, Alboraia-La Patacona, Alboraia-Port Saplaya, Ayora, Caudete de las Fuentes, Cofrentes, Cortes de Pallás, Sinarcas, Siete Aguas, Turís, Picassent, Torrent-Mont Vedat, Montserrat, Dos Aguas, El Palmar/Perellonet, El Saler, Cullera Oasi, Cullera El Faro, CSI Cullera, El Perelló, CSI Sueca, Miramar Platja de Gandia i Grau de Gandia.

Finalment, a Alacant s’obriran els següents 6 centres auxiliars de platja: Calp La Fossa, Dénia Les Marines, Xàbia Arenal, Alacant Urbanova, Santa Pola Casa del Mar i Santa Pola Platja Llisa.

D’altra banda, es potenciarà l’atenció sanitària en els següents centres sanitaris de la província alacantina: Teulada-Moraira, l’Alfàs del Pi, Altea, Benidorm Tomás Ortuño, Benidorm Rincón de Loix, Benidorm La Cala, Benidorm Les Foietes, Callosa d’en Sarrià, La Nucia, CSI la Vila Joiosa, Alacant Cap de l’Horta, CSI el Campello, Alacant Platja de Sant Joan, Xixona, Alacant Urbanova, CSI Santa Pola, Santa Pola Gran Alacant, Illa de Tabarca, Elx Els Arenals, Elx Marina, CSI Guardamar del Segura, CSI Torrevieja La Loma, Orihuela Costa, Pilar de la Horadada-Torre de la Horadada, Torrevieja La Mata, Torrevieja El Acequión, Torrevieja San Luís, Torrevieja Patricio Pérez, CSI Rojales i San Miguel de les Salinas.

Fecha: 12/06/2025